JKW-KABAB-02-KHA-014-wylie
@#/__/'od gsal rang bzhin rdzogs pa chen po'i lam gyi rim pa dang 'brel bar rdo rje'i thol glu ye shes grub pa ces bya ba//a ho/__gzod nas dri med gnyug ma'i ngang*/__/'od gsal snang bzhi'i rtsal rdzogs pas/__/sku gsum lhun grub chen po'i zhal/__/nges don bla mar phyag 'tshal lo/__/rgyal bas theg pa sna tshogs pa/__/bstan kyang mthar thug rdzogs pa che'i/__/lam gyi ngal stegs nyid do zhes/__/zab gsang snying po'i rgyud las gsungs/__/de slad de yi lam gyi rim/__/skal bzang tshe gcig grol 'dod pa'i/__/dbang rnon rnams kyi bgo skal du/__/mdor bsdus gang shar dbyangs su len/__/thog mar dben zhing nyams dga'i sar/__/phyi nang 'byung ba snyoms pa'i dus/__/bde ba'i stan la legs 'dug ste/__/'byung ba'i rlung dug lan gsum bus/__/spyi bor dpal ldan bla ma bsgom/__/khyed shes dad pas gsol ba gdab/__/de nas dal 'byor tshang ba'i rten/__/'di nyid dpe grangs rgyu ngo bo'i/__/rnyed par dka' ba'i tshul bsams la/__/tshe 'di'i 'khrul pa'i snang zhen ldog__/phyi nang snod bcud gang la yang*/__/mtha' bzhi'i phyag rgyas btab pa'i phyir/__/nam 'chi cha med blos bskul te/__/snyom las le lo'i zhags pa phrol/__/'chi tshe dkar nag las 'bras kyi/__/rjes su 'brangs las gzhan min na/__/snying nas dge sdig blang dor la/__/rnam pa gcig tu dam bca' brtan/__/'khor ba gar skyes rnam gsum gyi/__/sdug bsngal rgyu 'bras kyis gzir phyir/__/ltar snang bde ba gang la yang*/__/bcos min nges 'byung drag po bskyed/__/de phyir de las 'dren nus pa/__/mtshan ldan dge ba'i bshes gnyen mchog__/mnyes pa gsum gyis nyer bsten nas/__/tshe gcig thar pa'i go 'phang bsgrub/__/de ltar yang yang bsam pa yis/__/blo rgyud las su rung ba na/__/skyes bu chen po'i sems kyis su/__/dkon mchog gsum la skyabs su 'gro/__/mtha' klas ma gyur 'gro kun la/__/bzod med snying rjes drangs pa yis/__/smon dang 'jug pa'i byang chub sems/__/rnam pa kun tu bskyed par bya/__/'gal rkyen sdig sgrib bsal ba'i phyir/__/stobs bzhi'i gnad dang ldan pa yis/__/rdo rje sems dpa'i bsgom bzlas ngang*/__/yang dag gnyug ma'i gnas lugs blta/__/mthun rkyen tshogs gnyis myur 'dum pa/__/phyi nang gsang ba de kho na'i/__/rab 'byams mchod pa'i maN+Dal gyis/__/sku gsum dkyil 'khor lha tshogs mchod/__/khyad par rdo rje'i ye shes mchog__/mngon sum rgyud la 'pho byed pa/__/mos gus bla ma'i rnal 'byor ni/__/nyams len kun gyi rtsa ba'o/__/de ltar lam gzhan thun mong gi/__/sngon 'gro'i bdud rtsis snying brlan pas/__/thun mong ma yin nyams rtogs kyi/__/sa bon rgyud la chags par 'gyur/__/rdoX rjeX'i tholaX gluX ye shes grub pa las/__/sbyor ba'i lam gyi rim pa'i tshoms te dang po'o/__/de nas khyad par sngon 'gro la/__/dang po rig pa'i sna 'khrid phyir/__/'khor 'das ru shan dbye ba ni/__/srid dang zhi ba'i spyod pa gang*/__/lus ngag yid kyis rjes spyad cing*/__/spyad bya rigs drug sa bon rnams/__/sbyong byed 'bru gsum 'od kyis sbyangs/__/de 'bras gnas skabs 'khrul pa'i rgyu/__/'khor ba'i sa bon las ldog cing*/__/mthar thug sgo gsum byed pa kun/__/rdo rje gsum gyi drwa bar bsdoms/__/gnyis pa sems kyi sna 'khrid phyir/__/lus ni rdo rje'i 'dug stangs te/__/ngag ni hU~M gi rgyas gdab dang*/__/rtsal sbyang gnyen btsal lam du gzhug__/yid kyang byung gnas 'gro gsum po/__/brtag pas tha mal sgo gsum po/__/sgrib bral rdo rje gsum du byed/__/de bzhin 'gul spyod smra brjod dang*/__/rtog pa bral bar rnal dbab cing*/__/nyan thos byang sems khro bo yi/__/lta stangs nyid kyis sor yang gzhug__/dngos gzhi sgom med khregs chod dang*/__/sgom yod thod rgal rnam pa gnyis/__/dang po dbang bskur sngon 'gro bas/__/yid dpyod las 'das mngon sum don/__/rang gsal rjen par ngo sprod de/__/de tshe da lta'i rig pa ni/__/bcas bcos spro bsdu bral ba'i gshis/__/ye babs gnyug ma'i gnas lugs don/__/gdod ma'i gzhi dbyings lhag ger mthong*/__/de lta'i chos nyid mi 'gyur don/__/bsgom pas rtsal sbyang bsten pa ni/__/cog gzhag bzhi yi rnal 'byor la/__/lhums su zhugs par bya ba ste/__/de lta'i yin lugs bsam ngo dang*/__/bral ba'i ngang der lhod kyis klod/__/rgya yan 'pho 'gyur med par 'jog__/lta ba ri bo cog gzhag go/__/skyil krung bar snang lta stangs gtad/__/tshogs drug snang ba'i 'jug ldog kun/__/bzo med dwangs gsal rjen par rol/__/sgomaX paX rgya mtsho cog gzhag go/__/sgo gsum rang babs kha yan ngang*/__/lta sgom bza' gtad mdud pa bshig__/rang gsal ye shes car phog bskyang*/__/spyodaX paX man ngag cog bzhag go/__/phyi rol yul lnga'i shes pa la/__/gang shar spang blang bral ba yis/__/nang du ngang bzhag rjen par 'char/__/'brasaX buX ma bcos cog gzhag go/__/mdor na stong par rgyas 'debs dang*/__/dbyings la gtod pa'i 'dzin pa spangs/__/da lta'i shes pa myong thog tu/__/ngo shes thag chod brtan pa thob/__/de ltar goms pa brtan pa las/__/sku dang ye shes phrin las kyang*/__/lhun grub chen por rdzogs pa'i phyir/__/lam bden spros pa dbyings su yal/__/'di ni grangs med rdo rje 'chang*/__/byon dang 'byon 'gyur thams cad kyi/__/nye lam sbas pa zab mo ste/__/'bras bu'i thus ka bla na med/__/gnyis pa 'od gsal gsang ba che/__/khyad par bdun gyi 'phags pa'i chos/__/sku gsum lam gyi snang ba la/__/rtsal rdzogs thod rgal gdams pa ni/__/sgo gsum dge dang mi dge ba'i/__/bya ba dgu phrugs btang nas kyang*/__/lus gnad seng glang drang srong tshul/__/ngag gnad smra ba yongs su spangs/__/sems gnad rig pa mkha' la gtad/__/de nas 'char byed sgo yi gnad/__/sku gsum gzigs stangs ldog phab dang*/__/zur gyis blta'am thun mong du/__/phyed btsum zim bus yul nyid la/__/khru gang tsam gyis ma reg blta/__/'char gzhi slong byed rkyen gsum dang*/__/bral ba zer gnyis dus su ste/__/rlung gnad mchu sor ma reg par/__/dal bus 'jug dang ldang bar byed/__/de ltar bshad ma thag pa yi/__/gnad la g.yo ba med pa yis/__/thog mar 'od snang sngo rib ni/__/shin tu dag par snang ba las/__/nang dbyings phyi ru gsal ba'i gdangs/__/'od lnga'i drwa bas 'brel ba shar/__/de dbus thig le stong sgron ni/__/thig zlum 'od lnga'i mu khyud can/__/mthong tshe nang du stong gsal nyams/__/'char ba shes rab rang byung gi/__/sgron ma nyid yin de nyid las/__/lhag mthong rdo rje lu gu rgyud/__/mu tig bstar la brgyus pa ltar/__/shar tshe dbyings rig drwa ba ru/__/btsud cing bsgom pa rig pa'i gnad/__/de yang zhen med rang gsal ngang*/__/thun bzhi'i rnal 'byor dang ldan pas/__/nyams len srang du gzhug pa yis/__/snang bzhi'i pha rol son 'gyur te/__/dang po chos nyid mngon sum ni/__/bde gshegs snying po'i rang gdangs phyir/__/shar ba'i dbyings snang mthong nas bzung*/__/thig le thig phran 'od zlum dang*/__/thig le sum 'brel snang ba'i mtshams/__/ka dag rig pa lu gu rgyud/__/phra zhing 'khyogs la thig les 'brel/__/'gro 'ong bcas par shar ba gang*/__/dbyings rig phyag rgyar bcings nas bsgom/__/de tshe nang du rtog dpyod kyis/__/shes rab khyad par can 'char zhing*/__/ye shes sum cha tsam la dbang*/__/'di dus bar do chod gyur kyang*/__/rang bzhin sprul sku'i zhing khams su/__/dbugs 'byin thob par the tshom med/__/gnyis pa nyams snang gong 'phel ni/__/snga ma'i 'od snang de nyid las/__/ches cher 'phel zhing rtsibs shar dang*/__/gyen 'greng zlum 'khrigs mchod rten dbyibs/__/pad+ma mkhar thab mdung rtse dang*/__/drwa ba drwa phyed mig mangs ris/__/thig zlum sran ma tsam nas bzung*/__/bse phub tsam gyi bar skye zhing*/__/lug rgyud 'gro 'ong g.yo ba yang*/__/'dab chags 'phur skyen tsam nyid nas/__/bung ba bcud la 'khor ba bzhin/__/cung zad goms pa'i rim pa yis/__/'od snang 'phel dang rig pa dal/__/mthar gyis stong nyams 'od gsal gyi/__/snang bas gar bltas g.yo med khyab/__/dbyings snang zlum 'khrigs pad 'dab bzhis/__/brgyan pa'i tshom bu 'char gyur na/__/'chi srid 'od gsal ngang du grol/__/gsum pa rig pa tshad phebs ni/__ye shes lnga yi thig le'i dbus/__/sku gsum tshom bu tha dad pa/__/rim bzhin gsal bas gdos bcas 'gags/__/cir snang dag pa rab 'byams su/__/shar zhing yul du thogs rdugs bral/__/lus sems rten 'brel rgyun chad pas/__/khams gsum gnas su mi ldog go/__/bzhi pa chos nyid zad pa ni/__/las rlung g.yo med ye shes su/__/'phel bas phyi 'byung gzung yul dang*/__/nang 'byung 'dzin pa'i sems byung bcas/__/'gags shing gsang ba 'od gsal gyi/__/snang ba kun kyang chos dbyings thim/__/de tshe skye bar dbang thob pas/__/snang stong chu zla lta bu'i ngang*/__/'od gsal 'pho chen dwangs ma'i skus/__/'gro sgrol phrin las rtag tu spyod/__/de bzhin 'jug par dbang thob pas/__/gdod ma'i gzhi dbyings chen po ru/__/nang gsal thim la ma rmugs par/__/sku dang ye shes 'du 'bral med/__/de ltar dngos gzhi'i nyams len mthil/__/bstan nas mtha' brten man ngag ni/__/mi 'gul gsum gyi gzhi bca' zhing*/__/sdod pa gsum gyis tshad bzung ste/__/thob pa gsum gyis gzer gdab par/__/gding bzhi'i grol tshad bstan pa'o/__/dang po bzhugs stangs gzigs stangs dang*/__/bzo med ngang las mi g.yo bas/__/rtsa rlung dal zhing snang ba 'phel/__/dbyings rig zung du chud par 'gyur/__/gnyis pa lus kyi bya ba dang*/__/rtsa khams 'phel med snang ba yang*/__/'dar 'phrig med par sdod pa yis/__/'khrul snang 'khrul rtog kun zad cing*/__/zhing khams tshad la phebs par 'gyur/__/'di dus snang ba rnam bzhi la/__/lus ngag yid kyi rtags tshad rdzogs/__/de tshe bar chad bdud dang ni/__/'phel 'grib nyams dang mi 'gyur ba/__/gsang ba'i rtags kyang nges pa yis/__/so so'i 'jug ldog ma 'khrul bya/__/gzhan yang drod tshad nying 'khrul ni/__/rab kyis 'od gsal nyid du 'char/__/'bring gis ngo shes sprul bsgyur nus/__/tha mas bag chags ngan pa'i rgyun/__/chad cing dge ba'i rmi lam 'gyur/__/gsum pa phyi nang yul dang lus/__/gsang ba rlung sems dbang thob pas/__/rkyen snang zhing khams nyid du 'char/__/gdos bcas phung po 'od du gsal/__/mtshams med lnga dang ldan pa yi/__/rnam shes yin kyang 'drongs par nus/__/bzhi pa 'khor ba'i sdug bsngal dang*/__/rgyu 'bras rnam smin gdod nas dag__/mya ngan 'das pa'i go 'phang dang*/__/bral ba'i 'bras bu btsal du med/__/de phyir zhi dang srid pa yi/__/re dogs rdzun phug rang sar yal/__/thar pa chen po'i grong khyer du/__/yang dag mngon par rdzogs sangs rgyas/__/mdor na sras dang bcas pa yi/__/rgyal ba kun gyi ye shes mchog__/'od gsal thig le chen po'i dbyings/__/rang grol btsan sa zin pa'o/__/rdo rje'i thol glu ye shes grub pa las/__/dngos gzhi'i lam gyi rim pa'i tshoms te gnyis pa'o/__/de ltar dbang po rnon po'i tshogs/__/tshe 'dir grol ba'i lam bstan nas/__/slar yang 'bring dang rtul po'ang*/__/dbugs 'byin bgyi slad tshul 'di gdams/__/gang zhig rang bzhin bar do ru/__/thos bsam sgrau 'dogs legs chod cing*/__/lhag par theg mchog snying po'i lam/__/tshul bzhin ston nus bshes gnyen bsten/__/de nas nam zhig tshe 'di yi/__/'phen pa rdzogs par brtsam pa na/__/'chi kha'i bar do zhes bya ste/__/dus der chags zhen 'khri ba bcad/__/sku dang ye shes dbyer med dbyings/__/'od gsal sbubs la 'jug bya'i phyir/__/phung po seng ge nyal stabs kyis/__/shes pa mig la gtad nas kyang*/__/de nyid dbyings rig thig ler gtad/__/yang na grong 'pho grong 'jug ni/__/dbugs kyi 'gro 'ong dang bstun nas/__/rig pa a yi rnam par 'phang*/__/'di dag gis ni btsan thabs su/__/grol ba'i go 'phang ster bar byed/__/gal te las kyi gzhan dbang gis/__/dus der brtan pa ma thob na/__/phyi rol 'byung bzhi thim pa dang*/__/nang du rlung lnga 'gros thim rjes/__/rig gdangs snying gi sbubs su 'jug__/rlung ni kha sna'i lam nas sdud/__/sems ni ye shes rgyab gyes te/__/tshe 'di'i snang ba 'gags par 'gyur/__/de tshe dbugs kyi sbyor ba yis/__/rnam shes yul la drangs pa'i rjes/__/thig le stong pa'i sgron ma ni/__/mtheb 'dzub sbyor bas mtshon byas te/__/rang snang ye shes chen po ru/__/phyir mi ldog pa'i ngo sprod gdab/__/gzhan du skye med yi ge'i sgras/__/gong nas gong du 'pho bar bya/__/de nas kun gzhi'i rnam shes nyid/__/dran bya dran byed med pa'i phyir/__/nam mkhar thim pa'i brdar btags tshe/__/chos nyid bar do'i snang ba ni/__/rgya chad phyogs lhung bral bar 'char/__/de tshe spang blang med pa ru/__/rang sar bzhag pa'i skad cig mar/__/gzhi las khyad chos drug ldan gyis/__/'phags pa'i nang dbyings chen por grol/__/gal te de ru ma grol na/__/nam mkha' 'od gsal la thim ste/__/phyogs dang phyogs mtshams lnga ldan gyi/__/'od zer tshom bus khyab pa'i dus/__/rang snang rang bzhin med pa ru/__/ngo shes rang grol btsan sa zin/__/de las 'od gsal zung 'jug la/__/thim pas snang ba de rnams kun/__/khro bo'i dkyil 'khor cher shar te/__/sgra 'od zer gyis 'jigs pa'i tshe/__/seng ge'i gsob ltar rang snang la/__/bag mi tsha ba'i gdeng rnyed bya/__/de bzhin bsam gtan zhag lnga la/__/ye shes rig pa'i tshom bur snang*/__/rig pa 'od la 'jug pa dang*/__/'od nyid rig par 'jug pa rnams/__/gzhan min rang gi rang rtsal du/__/ngo shes brtan pa thob par 'gyur/__/rlar yang zung 'jug ye shes la/__/thim pas snying nas mthing dkar ser/__/dmar ba'i 'od snam rim brtsegs steng*/__/so so'i mdangs mtshungs thig le ni/__/'od lnga'i thig phran gyis brgyan pa/__/'char tshe gang shar thad ka ru/__/rig pa g.yo med bzhag pa yis/__/ye shes bzhi sbyor klong du grol/__/de nas ye shes lhun grub la/__/thim pas ka dag snang ba ni/__/mkha' ltar dag pa'i 'og rol du/__/steng khar khro bo thad ka ru/__/zhi ba'i dkyil 'khor 'khor lo ste/__/'og tu rigs drug gnas rigs ni/__/'dul byed ston par bcas pa kun/__/thugs rje'i 'od dang sku ye shes/__/gnyis med mtha' grol ma dag dang*/__/dag pa'i sgo ltar shar ba yis/__/'khor 'das gnyis su rgya ma chad/__/ches phra'i ye shes nang du gsal/__/snang ba gang du'ang mi phyed la/__/rten 'brel zang thal rjen pa'i ngang*/__/shes pa rtse gcig nyid du gnas/__/rtag chad mtha' grol ngo bor sangs*/__/srid pa'i 'byung khungs ma 'gags shing*/__/'od gsal chos nyid ma bu 'dres/__/de lta'i 'char tshul brgyad po yang*/__/rig gdangs gcig gi ldog cha las/__/'khor 'das snang cha ma 'gags shar/__/gzhan yang lha dang lam skye gnas/__/bsam gtan lta ba gdams ngag rnams/__/rjes su dran pas yi dam lha'i/__/zhal mthong bar do'i chos nyid dbang*/__/sprul sku'i zhing du dbugs 'byin zhing*/__/bsam gtan la gnas rang snang dang*/__/gnyis su med spyod sngar 'dris kyi/__/mi dang 'phrad bzhin grol ba thob/__/de bzhin sngon gyi skye gnas dang*/__/'chi 'pho skye ba pha rol gy-i/__/sems dang snang ba lkog gyur shes/__/rigs drug gnas mthong dbang po rnams/__/rnam dag mngon shes drug kyang 'char/__/de ltar lhun grub snang ba la/__/som nyi med pa'i gding rnyed pas/__/'char lugs brgyad kyang rang thim ste/__/thugs rje thugs rje la thim pas/__/rigs drug 'khor ba'i 'khrul snang zad/__/'od nyid 'od la thim pa yis/__/'ja' tshon nam mkhar yal ba bzhin/__/sku nyid skur thim mtshan ma yi/__/zhal phyag nang gsal chen por dag__/ye shes ye shes la thim pas/__/chos nyid ma bu dbyer med 'dres/__/gnyis med gnyis med la thim pas/__/gdod ma'i chos skur 'jug ldang bral/__/mtha' grol mtha' grol la thim pas/__/blo 'das chen po'i dgongs par gnas/__/ma dag ye shes sgor thim pas/__/thig le nyag gcig klong du 'dres/__/dag pa ye shes ngo bo la/__/thim pas gdod ma'i btsan sa zin/__/mdor na dus 'dir grol ba'i gnad/__/phyi rol snang ba'i 'char sgo la/__/rtog pas btags na mtha' med kyang*/__/dpyod mkhan nyid la tshur brtag pas/__/gang du'ang grub pa med pa'i ngang*/__/med do snyam pa'ang rang grol ba/__/'di ni nyams len snying po'o/__/gal te goms pa'i stobs zhen pas/__/srid pa bar dor kha 'khyal tshe/__/ji tsam gnas kyi phyed cha yan/__/snga ma'i gzugs kyi rnam pa dang*/__/gcig shos phyi ma'i gzugs 'dzin zhing*/__/dri za phra mo'i mngon shes can/__/nges med rmi lam lta bu ru/__/snang ba ban bun bza' gtad bral/__/de tshe bar do'i gnas skabs su/__/ngo shes mod nas phyogs bcu yi/__/sprul pa'i zhing khams dran pa'i mod/__/chos nyid bden pa'i nus mthu dang*/__/rdo rje bla ma'i byin rlabs kyis/__/skad cig nyid du dbugs 'byin 'gyur/__/gzhan yang mngal du 'jug brtsam tshe/__/mtho ris 'od dkar mgo yang gyen/__/lha min kha char byol song ni/__/khrag btso'i rnam pa 'phrad du ste/__/yi dwags du ba dmyal ba la/__/sdom dum lta bur 'og tu blta/__/de tshe rab kyis bden med ngang*/__/'bring gis bde stong lam khyer te/__/tha mas 'dod chags mi gtsang ba'i/__/'du shes bsgom pas zhen pa spangs/__/des kyang ldog par ma nus na/__/mngal sgo dman pa smon lam dang*/__/skyabs su 'gro ba'i mthus dgag ste/__/khams drug ldan pa'i rdo rje'i lus/__/theg chen rigs su skye srid bzung*/__/de ltar dbang po tha ma ni/__/nges gsang lam 'dir zhugs gyur kyang*/__/mos pas spyod pa tsam nyid las/__/'di 'am 'chi kha chos nyid kyi/__/bar dor bstan pa thob pa yi/__/grub mtha' mngon du ma rnyogs tshe/__/dus 'dir bla ma'i mos gus kyis/__/gdams ngag rjes su dran pa las/__/rang bzhin sprul sku'i zhing khams su/__/'dun pa gtad pa'i de ma thag__/rnam grol dbugs chen 'byin pa ltar/__/bde gshegs rigs lnga'i zhal mthong zhing*/__/dbang bskur lung bstan dbugs dbyung nas/__/ka dag gdod ma'i gzhi dbyings su/__/mngon par rdzogs sangs rgyas par 'gyur/__/rdo rje'i thol glu ye shes grub pa las/__/'phros don gyi khyad par gzhan phye ba'i tshoms te gsum pa'o/__/de ltar sde gsum klong dgu'i bcud/__/mthar thug man ngag snying tig gi/__/thun mong khyad par lam gyi rim/__/nyung ngu'i ngag gis 'doms pa gang*/__/gtad med kun tu rgyu ba yi/__/rnal 'byor pad+ma dgyes pa'i sdes/__/gnas gsum DA ki'i dga' tshal cher/__/gang shar rdo rje'i glu ru blangs/__/'di la nongs par gyur pa gang*/__/rangarig gnyug ma'i klong du 'chags/__/dge bas 'gro kun sku gsum gyi/__/grong khyer mchog tu 'jug gyur cig__/ces pa'ang dus gsum mkhyen pa o rgyan chen pos ye shes DA ki bde chen mtsho rgyal la man ngag snying gi thig le'i chos 'khor bskor ba'i gnas kyi gtsug tor gzho stod ti sgro mkha' 'gro'i tshogs khang chen mor me mchod dang tshogs kyi 'du ba bgyis pa'i tshe ji ltar shar ba bzhin de dang nye ba'i 'dab rol drang srong dgyes pa'i tshal du bris pa las rnam par phye ba ste shin tu gsang ba'i sde tshan no/__/gu h+ya//__________